Mažesnieji broliai

Mažesnieji broliai (OFM, ; taip pat pranciškonai observantai) – katalikų vienuolių ordinas, viena iš 3 pranciškonų atšakų (kitos dvi – kapucinai ir konventualai). Vadovaujasi šv. Pranciškaus Asyžiečio regula, ordino šūkis – „Taika ir gėris“ (), dėvi tamsiai rudą abitą, sujuostą virve, prie jos pririštas rožinis. Kurijos būstinė – Roma.

Lietuvoje veikia 6 vienuolynai – Vilniuje, Kretingoje, Kaune, Klaipėdoje, prie Kryžių kalno, Pakutuvėnuose (Plungės rajonas).Provincija. Ofm.lt (tikrinta 2025-11-14). Pranciškonų kapitula Lietuvoje yra Kretingos vienuolyne.Lietuvos pranciškonai išsirinko naujus definitorius. 2025-01-17, Bernardinai.lt (tikrinta 2025-11-14).

 Istorija 

1209 m. ordiną įkūrė Pranciškus Asyžietis, 1210 m. ordino teises patvirtino popiežius Inocentas III. Susiformavo pranciškonai. XIV a. viduryje išryškėjo 2 atšakos – lengvesnės regulos konventualai ir griežtesnės regulos observantai. 1517 m. popiežius Leonas X šias dvi atšakas išskyrė į atskirus ordinus. Vėliau susiformavo vieno generolo vadovaujamos 2 atskiros srovės:
 įprastoji (), vėliau pavadinti mažesniaisiais broliais, o Lietuvoje, Lenkijoje, Jugoslavijoje ir Vengrijoje pagal ordino reformatoriaus šv. Bernardino Sieniečio vardą – bernardinais arba pranciškonais observantais;
 griežtesnioji (), ją sudarė diskalceatai, reformatai ir rekolektai.

1897 m. popiežius Leonas XIII sujungė šias dvi šakas į vieną mažesniųjų brolių ordiną.

 Lietuvoje 

Pranciškonai Lietuvoje ėmė veikti nuo 1245 m.Pranciškonai (OFM). Vitaconsecrata. lt (tikrinta 2025-11-14). Du pirmieji Vilniaus vyskupai buvo pranciškonai – Andrius Vasila ir Jokūbas Plichta.Provincijos istorija. Ofm.lt (tikrinta 2025-11-14).

Mažesniųjų brolių vienuolynai buvo Vilniuje (1468–1864), Kaune (1471–1851, 1922–1948 ir 1930–1948), Kretingoje (1602–1948), Tytuvėnuose (1615–1864), Trakuose (1617–1845), Telšiuose (1681–1852), Dotnuvoje (1701–1864), Troškūnuose (1700–1864), Klaipėdoje (1784–1828), Nemunaityje (nuo 1931), Pajūryje (nuo 1935), Dambravoje (nuo 1938). Po 1948 m. visi mažesniųjų brolių vienuolynai uždaryti. Atgavus Nepriklausomybę veiklą atnaujino, 2004 m. gruodžio 8 d. atkurta Lietuvos šv. Kazimiero provincija.

 Šaltiniai 

 Nuorodos 

 Mažesniųjų brolių ordino Lietuvos šv. Kazimiero provincija

Kategorija:Katalikų vienuolių ordinai